Diari Oficial de la Generalitat Valenciana


Sumari del DOGV 9358, del 09-06-2022 (2022/5151)

RESOLUCIÓ d'1 de juny de 2022, de la secretària autonòmica d'Emergència Climàtica i Transició Ecològica, per la qual es concedeixen per a l'exercici 2022 les ajudes a municipis de la Comunitat Valenciana per a l'execució d'obres en matèria de proveïment d'aigua, sanejament i defensa contra inundacions.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9358

Data del DOGV
:   09-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5151


Data del document
:   01-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ d'1 de juny de 2022, de la secretària autonòmica d'Emergència Climàtica i Transició Ecològica, per la qual es concedeixen per a l'exercici 2022 les ajudes a municipis de la Comunitat Valenciana per a l'execució d'obres en matèria de proveïment d'aigua, sanejament i defensa contra inundacions. [2022/5151]  
L'Ordre 13/2017, de 21 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, aprovava les bases reguladores per a la concessió de subvencions als municipis en l'execució d'obres en matèria de proveïment d'aigua, sanejament i defensa contra inundacions, donant així compliment al que es disposa en l'apartat 2 de l'article 9 de la Llei 38/2003, de 17 de novembre, general de subvencions, i d'altra banda segons disposa l'article 23 de la mateixa llei, la iniciació del procediment de concessió de les ajudes es realitzarà mitjançant convocatòria aprovada per l'òrgan competent.  
  
Mitjançant la Resolució d'1de febrer de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, es van convocar subvencions per a l'exercici 2022 als municipis de la Comunitat Valenciana per a l'execució d'obres en matèria de proveïment d'aigua, sanejament i defensa contra inundacions DOGV número 9275 de 10.02.2022.  
D'acord amb l'apartat 7 de la base 7 de l'Ordre 13/2017, la comissió d'avaluació, constituïda d'acord amb l'apartat 4 de la base 7 de la mateixa ordre, emetrà informe amb els criteris de concessió. Així mateix i d'acord amb el que s'estableix en l'apartat 8 de la base 7 de l'Ordre 13/2017, formularà la proposta de concessió de subvencions i formularà la proposta de concessió de subvencions, amb el propòsit de complir l'objectiu principal de la convocatòria, expressat en la base I de l'Ordre 13/2017 i d'acord en tot moment amb l'articulat de l'ordre i la resolució de convocatòria de 13 de maig de 2020.  
  
Conforme amb l'anterior, i en atenció a l'exposat en l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en virtut de les facultats conferides per l'article 17 de la Llei 5/1983, de 30 de desembre, del Consell, havent-se tingut en compte la normativa bàsica de la Llei 38/2003, de 17 de novembre, general de subvencions, així com el Reglament, Reial decret 887/2006 de 21 de juliol, que la desplega.  
  
En virtut d'això i, fent ús de les facultats atribuïdes per la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els diferents òrgans de la Conselleria, resolc:  
  
Primer. Concessió de subvencions  
Concedir una subvenció als municipis que se citen en l'annex I de la present resolució amb càrrec a l'aplicació pressupostària 91.91.68.331.40.1, línia S7299000, dels pressupostos de la Generalitat per a l'exercici 2022, tal com estableix la convocatòria d'1de febrer de 2022, per un import global de 2.113.725,12 - i amb els imports individuals desglossats en l'annex I.  
  
Segon. Sol·licituds desestimades  
Desestimar les sol·licituds de l'annex II d'aquesta resolució, per algun dels motius següents:  
1. Sol·licitud desestimada segons informe de la comissió d'avaluació redactat de conformitat amb els criteris de ponderació i en atenció al nombre màxim d'ajudes i disponibilitat pressupostària segons el punt segon de la convocatòria.  
2. Haver presentat la sol·licitud fora del termini fixat en la convocatòria (apartat tercer, i apartat quart, de la convocatòria).  
3. No correspondre la sol·licitud amb les bases reguladores que regeixen les ajudes objecte de la convocatòria (base primera i base tretzena) o no complir amb l'objectiu de la convocatòria, ni amb la resta de requisits exigits en l'apartat primer de la convocatòria, per a ser objecte de subvenció.  
4. No haver aportat la documentació requerida en els terminis atorgats (base setena punt tres), per la qual cosa es té al sol·licitant desistit de la seua petició. O bé, no complir l'article 13 de la llei 38/2003, general de subvencions.  
5. Renúncia al dret, mitjançant comunicació expressa, o mitjançant la no-acceptació expressa de la subvenció concedida, que serà interpretada com a renúncia a aquesta, amb els efectes deslliuradors del crèdit proposat (base onzena).  
  
Contra aquesta resolució, que esgota la via administrativa, es pot interposar un recurs potestatiu de reposició conforme als articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes, comptat des del següent dia a la seua publicació davant el mateix òrgan que va dictar la resolució, o bé un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que s'estableix en l'articulat de la Llei 29/1998, de 13 de juliol, reguladora de la jurisdicció contenciosa administrativa. I això, sense perjudici de la possibilitat que les persones interessades puguen exercitar, si escau, qualsevol altre que estimen procedent.  
  
  
DISPOSICIÓ FINAL  
  
La present resolució produirà efectes a partir de l'endemà de la seua publicació en el Diari Oficial de la Generalitat Valenciana.  
  
València, 1 de juny de 2022.- La secretària autonòmica d'Emergència Climàtica i Transició Ecològica: Paula Tuzón Marco.